钦定古今图书集成/明伦汇编/闺媛典/第119卷 > 公孙去病妻戴氏
## 钦定古今图书集成/明伦汇编/闺媛典/第119卷 > 公孙去病妻戴氏

按皇甫谧《列女传》：“沛公孙女病妻者，同郡戴元世之
女，既嫁，久而无子，谓其夫曰：‘妾不才，得奉巾栉，历年
无嗣，礼有七出，请愿受诀矣’。其夫不许，复进曰：‘福莫
大于昌炽，祸莫大于绝嗣，君不忍见遣，当更广室’。夫
复不肯。夫死服除，父母欲嫁之，女遂操刀割鼻，郡表
其闾。”